CITY AND COUNTY OF SAN FRANCISCO LONDON N. BREED, MAYOR GENERAL SERVICES AGENCY OFFICE OF LABOR STANDARDS ENFORCEMENT PATRICK MULLIGAN, DIRECTOR Marso 9, 2020 Naglabas na ang Opisina para sa Pagpapatupad ng mga Pamantayan sa Paggawa (Office of Labor Standards Enforcement, OLSE) ng sumusunod na gabay ukol sa paggamit ng may bayad na pagliban dahil sa sakit (paid sick leave) para sa mga sitwasyong kaugnay ng pagkalat ng Coronavirus kamakailan: Kailangang pahintulutan ng mga taga-empleyong sakop ng Ordinansa ukol sa May Bayad na Pagliban Dahil sa Sakit (Paid Sick Leave Ordinance) ang mga sakop na empleyado na gamitin ang naipon na sick leave sa mga sumusunod na sitwasyon: • Hindi papasok sa trabaho ang empleyado dahil itinakda o inirekomenda ng mga opisyal sa pampublikong kalusugan o tagabigay ng serbisyo sa pangangalaga ng kalusugan (healthcare provider) na ihiwalay ng empleyado ang sarili sa ibang tao o mag-quarantine (bumukod) upang maiwasan ang pagkalat ng sakit; Hindi papasok sa trabaho ang empleyado dahil kasama ang empleyado sa depinisyon na "bulnerableng populasyon" sa ilalim ng mga gabay na inilabas noong Marso 6, 2020 ng Departamento ng Pampublikong Kalusugan (Department of Public Health, DPH) ng San Francisco, o anumang kasunod na pinakabagong impormasyon. Ayon sa nakasaad noong Marso 6, 2020, ang "bulnerableng populasyon" ay tao na 60 taong gulang o mas matanda pa, o tao na may kondisyon sa kalusugan na tulad ng sakit sa puso, sakit sa baga, diyabetis, sakit sa bato, o may mahinang sistema ng paglaban sa sakit. Hindi papasok ang empleyado sa trabaho dahil pansamantalang titigil ang operasyon sa lugar ng pagnenegosyo o pagtatrabaho ng empleyado, bilang pagtugon sa rekomendasyon para sa pampublikong kalusugan, o sa rekomendasyon ng pampublikong opisyal. Hindi papasok ang empleyado sa trabaho dahil kailangang alagaan ng empleyado ang miyembro ng pamilya na walang sakit, pero itinakda o inirekomenda ng mga opisyal para sa pampublikong kalusugan o ng tagabigay ng serbisyo sa kalusugan na ihiwalay ang sarili sa ibang tao o mag-quarantine; o Hindi papasok ang empleyado sa trabaho dahil kailangang alagaan ng empleyado ang miyembro ng pamilya na pansamantalang tumigil na ang operasyon ng paaralan, tagabigay ng pangangalaga sa bata, tagabigay ng pangangalaga sa matatanda, o ng trabaho nito, bilang pagtugon sa rekomendasyon para sa pampublikong kalusugan o sa rekomendasyon ng pampublikong opisyal. Puwedeng hindi na mangailangan ang mga taga-empleyo ng sulat mula sa doktor o iba pang dokumentasyon para sa paggamit ng may bayad na pagliban dahil sa sakit para sa tatlo o mas kaunti pang magkakasunod na araw ng trabaho, nang naaayon sa dati nang nailabas na gabay ng OLSE. Batayang Impormasyon Itinatakda ng Ordinansa ukol sa May Bayad na Pagliban Dahil sa Sakit ng San Francisco sa mga taga-empleyo na magkaloob ng may bayad na sick leave sa lahat ng empleyado (kasama na ang mga empleyadong pansamantala at part-time) na nagtatrabaho sa San Francisco. Puwedeng gamitin ng empleyado ang may bayad na sick leave kung siya, o ang miyembro ng kanyang pamilya, ay may sakit, napinsala, o para sa layunin ng pagtanggap ng medikal na pangangalaga (kasama na ang pangangalaga para sa pag- iwas sa sakit), paggamot, pagsusuri, o iba pang medikal na dahilan. May makukuhang dagdag na gabay ukol sa paggamit ng may bayad na sick leave sa o tumawag sa hotline (matatawagang telepono) ng OLSE, na nagagamit sa iba't ibang wika at para sa may bayad na sick leave, na (415) 554-6271. Makukuha ang gabay ng Komisyoner sa Paggawa ng Califoria (California Labor Commissioner) ukol sa may bayad na sick leave sa Estado at ang Coronavirus sa Makukuha ang gabay ng Departamento ng California para sa Pagpapaunlad ng Pag-eempleyo (California Employment Development Department) ukol sa Seguro para sa Kapansanan (Disability Insurance), May Bayad na Pagliban para sa Pamlya (Paid Family Leave,) at Seguro para sa Pagkawala ng Trabaho (Unemployment Insurance) at ang Coronavirus sa City Hall, Room 430 1 Dr. Carlton B. Goodlett Place Tel. (415) 554-6235 Fax (415) 554-6291 San Francisco CA 94102-4685